|  |  |
| --- | --- |
|  |  |
| Til høringsparterne på vedlagte høringsliste | 17. februar 2026  2025-248 |

# Høring over udkast til bekendtgørelse om gravearbejder i offentlige vejarealer og private fællesveje på landet samt i byer og bymæssige områder

Transportministeriet sender hermed udkast til bekendtgørelse om gravearbejder i offentlige vejarealer og private fællesveje på landet samt i byer og bymæssige områder i høring.

Bekendtgørelsen fastsætter de nærmere regler for gravetilladelser i offentlige veje og private fællesveje i byerne. Bekendtgørelsen vil erstatte den nuværende bekendtgørelse nr. 1626 af 12. december 2023. Som noget nyt indeholder bekendtgørelsen i kapitel 2 regler om undtagelser til offentliggørelse af påtænkte gravearbejder og koordinering. Ligeledes er det nyt, at reglerne for uopsættelige arbejder har fået sin egen selvstændige paragraf (§ 6). I bekendtgørelsens § 7 foreslås det, at vejmyndighederne kan indføre en anmeldelsesordning for gravearbejder. Det vil være vejmyndighederne, som selv bestemmer, om de ønsker at indføre en anmeldelsesordning, og herunder hvad indholdet af anmeldelsesordningen i så fald skal være.

Ved afgivelse af høringssvar samtykkes til offentliggørelse af høringssvaret, herunder afsenders navn og adresse, medmindre regler om beskyttelse af personoplysninger indebærer, at høringssvar eller dele heraf ikke kan offentliggøres. Høringssvaret vil blive offentliggjort på [www.høringsportalen.dk](http://www.høringsportalen.dk).

Transportministeriet skal venligst bede om eventuelle bemærkninger **senest den 30. marts 2026.**

Høringssvar bedes sendt til [trm@trm.dk](mailto:trm@trm.dk) og [arp@trm.dk](mailto:arp@trm.dk) med henvisning til 2025-248.

Til orientering vedhæftes fortegnelse over de myndigheder, organisationer mv., der høres over udkastet.

Spørgsmål vedrørende høringen kan stilles til Anders Petersen på mail [arp@trm.dk](mailto:arp@trm.dk) og telefon 20 69 79 95.

Med venlig hilsen

Anders Petersen